A határozati javaslat elfogadásához

egyszerű többség szükséges!

**V. Előterjesztés**

**Bodolyabér Község Önkormányzat KÉPVISELŐ-TESTÜLETÉNEK**

**2023. november 23. napján 1730 órakor tartandó rendes, nyilvános ülésére**

**Tárgy: Döntés az általánosiskolai felvételi körzethatárok véleményezéséről**

**Előterjesztő:** **Pataki Sándorné** polgármester

**Törvényességi ellenőrzést végezte: dr. Keresztes Izabella** jegyző

Tisztelt Képviselő-testület!

A Pécsi Tankerületi Központ TK/014/00719-1/2023 ügyiratszámú levelében értesítette az Önkormányzatot, hogy a nemzeti köznevelésről szóló 2011. évi CXC. törvény 50.§ (8) bekezdése alapján a kormányhivatal meghatározza és közzéteszi az iskolák felvételi körzetét, továbbá - a köznevelés-fejlesztési tervvel összhangban - a pedagógiai szakszolgálatot ellátó intézmény működési körzetét. A felvételi körzetek megállapításához a kormányhivatalnak be kell szereznie az érdekelt települési önkormányzatok véleményét.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. § (1) bekezdése alapján a felvételi körzetek megállapításához az illetékes tankerületi központ minden év október 15. napjáig beszerzi az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban. Az illetékes tankerületi központ december 1-jéig tájékoztatja a települési önkormányzatokat, az illetékességi területén működő általános iskolákat, valamint az Nkt. 50. § (10) bekezdése szerinti esetben a nemzetiségi önkormányzatot a kijelölt körzetek tervezetéről.

A kért adatokat az alábbi táblázat tartalmazza:

|  |
| --- |
| **Kökönyösi Gimnázium Magyarszéki Általános Iskolájába járó hátrányos helyzetű gyermekek létszáma 2023. október 1. napján** |
| **Település** | **Hátrányos helyzetű tanulók száma** | **Halmozottan hátrányos helyzetű tanulók száma** | **Összesen** |
| Magyarszék | 1 | 0 | **1** |
| Liget | 3 | 0 | **3** |
| Mecsekpölöske | 2 | 0 | **2** |
| Bodolyabér | 4 | 0 | **4** |
| Magyarhertelend | 1 | 0 | **1** |
| Oroszló | 1 | 0 | **1** |
| Összesen: | **12** |

Kérem a Tisztelt Képviselő-testületet, hogy az előterjesztést tárgyalja meg és a határozati javaslatot támogatni szíveskedjék!

**Határozati javaslat:**

**Bodolyabér Község Önkormányzat Képviselő-testületének**

**…/2023.(XI.7.) számú határozata**

Bodolyabér Község Önkormányzata Képviselő-testülete a nemzeti köznevelésről szóló 2011. évi CXC. törvény 50.§ (8) bekezdése és nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31) EMMI rendelet 24. § (1) bekezdése alapján az alábbi határozatot hozza:

a.) A Kökönyösi Gimnázium Magyarszéki Általános Iskola 2024/2025 tanévre vonatkozó felvételi körzethatára Bodolyabér Község Önkormányzat közigazgatási területére történő megállapítását támogatja.

b.) A Pécsi Tankerületi Központ által kért általános iskolába járó hátrányos helyzetű gyermekek létszámát tartalmazó beszámoló táblázatot a Képviselő-testület megismerte és elfogadta.

|  |
| --- |
| **Kökönyösi Gimnázium Magyarszéki Általános Iskolájába járó hátrányos helyzetű gyermekek létszáma 2023. október 1. napján** |
| **Település** | **Hátrányos helyzetű tanulók száma** | **Halmozottan hátrányos helyzetű tanulók száma** | **Összesen** |
| Magyarszék | 1 | 0 | **1** |
| Liget | 3 | 0 | **3** |
| Mecsekpölöske | 2 | 0 | **2** |
| Bodolyabér | 4 | 0 | **4** |
| Magyarhertelend | 1 | 0 | **1** |
| Oroszló | 1 | 0 | **1** |
| Összesen: | **12** |

**Határidő:** Értelemszerűen

**Felelős:** Pataki Sándorné polgármester

2023. november 10. Pataki Sándorné sk.

polgármester